CELEX: 62022TN0182
Language: lv
Date: 2022-04-11 00:00:00
Title: Lieta T-182/22: Prasība, kas celta 2022. gada 11. aprīlī – Deutsche Bank u.c./ECB

27.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 244/38
            
         
      Prasība, kas celta 2022. gada 11. aprīlī – Deutsche Bank u.c./ECB
      (Lieta T-182/22)
      (2022/C 244/51)
      Tiesvedības valoda – angļu
      
         Lietas dalībnieki
      
      
         Prasītājas: Deutsche Bank AG (Frankfurte pie Mainas, Vācija), BHW Bausparkasse AG (Hameln, Vācija), Norisbank GmbH (Bonna, Vācija) (pārstāvji: H. Berger un M. Weber, advokāti)
      
         Atbildētāja: Eiropas Centrālā banka
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  daļēji atcelt ECB 2022. gada 2. februāra lēmumu un tā I un II pielikumu, ciktāl tie attiecas uz prasītājām Lēmuma 1.3. punktā izvirzītajām prasībām; un
               
            
                  —
               
               
                  piespriest ECB atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza trīs pamatus.
      
                  1.
               
               
                  Ar pirmo pamatu tiek apgalvots, ka atbildētāja ir pārkāpusi Savienības tiesības, pārsniedzot Padomes Regulas (ES) Nr. 1024/2013 (1) 4. un 16. pantā piešķirtās pilnvaras un pārkāpjot Savienības tiesību pamatprincipus, jo Savienības tiesībās neesot tiesību normas, kas ļautu pieņemt apstrīdētā lēmuma 1.3. punktu par prudenciālā režīma piemērošanu neatsaucamām maksājumu saistībām (turpmāk tekstā – “NMS prasība”), ECB nav veikusi individuālu un metodoloģiski precīzu prasītāju situācijas pārbaudi un NMS prasība ir balstīta uz neprecīziem faktiem un vairākām acīmredzamām kļūdām vērtējumā.
               
            
                  2.
               
               
                  Ar otro pamatu tiek apgalvots, ka atbildētāja ir pārkāpusi samērīguma principu, jo tā pieprasīja visu neatsaucamo maksājumu saistību summu atskaitīt no prasītāju pirmā līmeņa pamata kapitāla (CET 1) konsolidētā līmenī un/vai individuāli, neņemdama vērā prasītāju individuālo situāciju un nenoteikdama atskaitījumu, kas būtu atbilstošs prasītāju individuālajam riska profilam un likviditātes līmenim, kā arī pienācīgi neizvērtēdama atbildību mīkstinošus apstākļus.
               
            
                  3.
               
               
                  Ar trešo pamatu tiek apgalvots, ka atbildētāja ir pārkāpusi labas pārvaldības principu un tiesiskās drošības principu, kā arī kļūdaini piemērojusi Padomes Regulas (ES) Nr. 1024/2013 4. panta 1. punkta f) apakšpunktu un 16. panta 1. punkta c) apakšpunktu un 2. punkta d) apakšpunktu, nosakot NMS prasību pirmajai un trešajai prasītājai individuāli. Pirmajai un trešajai prasītājai atbilstoši Regulas (ES) Nr. 575/2013 (2) 7. panta 1. punktam tika paredzēta nepiemērošana un tādēļ tām nepiemēro prudenciālā kapitāla prasību individuāli.
               
            
         (1)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV 2013, L 287, 63. lpp.).
      
         (2)  Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV 2013, L 176, 1. lpp.).